Poznámky geografia 6.B, 6.C

**ÁZIJSKÉ TIGRE**

*Ázijské tigre sa nachádzajú v troch oblastiach:*

Východná Ázia: Južná Kórea, Hongkong, Taiwan

Pevninská časť JV Ázie: Thajsko, Malajzia

Ostrovná časť JV Ázie: Indonézia, Filipíny

*Predpoklady hospodárskeho rozvoja:*

Lacná pracovná sila

Veľký trh

Podpora štátu

Zahraničné investície

Propagácia v zahraničí

*Obdobia vývoja:*

1. 50.- 60. roky 20. storočia: rozvoj základných odvetví(textilný, obuvnícky, potravinársky...)
2. Koniec 60. rokov: rozvoj exportných odvetví(elektronika, výroba automobilov a počítačov)
3. 80.- 90. roky: vývoj priemyselných odvetví na základe vlastného výskumu(počítače, telekomunikačná technika, spotrebná elektronika)
* Keď sa krajiny vymanili spod nadvlády začali sa ekonomicky rozvíjať. Po celom svete sú známe firmy ako: Daewoo, Samsung či Hyundai. Singapur je piatym najväčším prístavom sveta, Hongkong druhé najväčšie finančné stredisko Ázie,
* Malajzia a Indonézia vyrábajú najviac mikroprocesorov na svete.
* Štáty sú ľudnaté a turisticky atraktívne. Kultúra, príroda a pláže Thajska, indonézskeho ostrova Bali a Malajzie priťahujú čoraz viac turistov. Ázijské tigre majú teda priaznivé podmienky na ďalší hospodársky rozvoj.

**TAIWAN**

Štátne zriadenie: republika

Členstvo: APEC, WTO

Hlavné mesto: Tchaj – pej/ Taipei 2 969 100 obyv.

Mena: nový taiwanský dolár (1 dolár = 100 centov)

Rasové a národnostné zloženie: Taiwančania (taiwanskí Číňania) 84%, pevninskí Číňania 14%, iní 2%, cca 20 národnostných skupín.

Náboženstvo: taoizmus 59%, budhizmus 37%

Priemerná dĺžka života: muži 74 rokov, ženy 79 rokov.

- vývoz: elektronika 18%, počítačová technika 12%, textil 12%
- odberatelia: USA, Hongkong, Japonsko

* Prosperujúca krajina jedna z najbohatších ázijských krajín, vyrába a do celého sveta vyváža spotrebnú elektroniku – 10% svetovej produkcie počítačov. Vyrábajú sa tu televízory, kalkulačky, magnetofóny, výpočtová a kancelárska technika, syntetické vlákna a lieky, známe sú výrobky tunajšieho texilného a obuvníckeho priemyslu.
* Na nerastné suroviny je Taiwan pomerne chudobný. Má menšie zásoby medenej rudy, síry a azbestu.
* Rozmach priemyselných odvetí (výpočtová technika, elektrotechnika) sa zakladá na lacnej, ale kvalifikovanej pracovnej sile a surovinovej nenáročnosti. Ďalšie dôležité odvetvie je výroba lodí a spracovanie ropy. Dôležitý je export kapitálu. Veľa prostriedkov sa vynakladá na výskum a rozvoj.
* Taiwan má dobrú obchodnú bilanciu – vývoz prevyšuje dovoz a v  miestnych bankách je uložený významný kapitál- je však diplomaticky izolovaný a nemôže mať zástupcu v OSN.

**JUŽNÁ KÓREA**

Štátne zriadenie: republika
Hlavné mesto: Soul (776 000 obyv.)
Mena: won (1 won = 100 chonov)

Rasové a národnostné zloženie: Kórejci 99%, iní 1%.

Náboženstvo: konfucianizmus 23%, budhizmus 36%, protestantské 23%, rímskokatolícke 5%, šamanstvo 7%, tonhak 3%, iné 3%.

Priemerná dĺžka života: muži 61 rokov, ženy 64 rokov.

* Južná Kórea je proamericky orientovaná, zrýchleným hospodárskym rozvojom v 80. rokoch sa zaradila medzi ázijské tigre pretože začali v niektorých odvetviach dravo konkurovať najvyspelejším štátom sveta.
* Vedúcimi na vývoz orientovaními priemyselními odvetviami sú elektronika, elektrotechnika, výroba lodí, áut- ich vývoz na zahraničné trhy sa značne rozšíril. Medzi prvých desať najväčších priemyselných podnikov patria traja výrobcovia automobilov, a to Daewo, Hyunday a Kia. Najväčším juhokórejským podnikom je elektroniku vyrábajúci Samsung.
* Najvačšie medzinárodné letisko víta návštevníkov pri Soule. Hlavnú zaťažkávaciu skúšku prežilo určite v roku 1988, keď desaťtisíc športovcov a návštevníkov prichádzali na letné olympijské hry. Aj úspešným usporiadaním športového podujatia Južná Kórea ukázala svetu, že s ňou treba určite rátať ako s vysoko rozvinutou krajinou.

**MALAJZIA**

Štátne zriadenie: federácia štátov; člen spoločenstva
Členstvo: APEC, Commonwealth, OSN

Hlavné mesto: Kuala Lumpur (1 145 300 obyv.)
Mena: malajský ringit

Hlava štátu: kráľ Salahudin Andul Aziz šah Alhadž

Štátne zriadenie: parlamentná demokratická volená monarchia

Rasové a národnostné zloženie: Malajci a iné domorodé národnosti 62%, Číňania 30%, Indovia 8%

Náboženstvo: islam – suniti 53%, budhizmus 17%, hinduizmus 7%

Priemerná dĺžka života: muži 71 rokov, ženy 76 rokov.

- vývoz: elektronika 59%, palmový olej 6%

- odberatelia: USA, Singapur, Japonsko

**THAJSKO**

Štátne zriadenie: konštitučná dedičná monarchia
Administratívne delenie: 76 provincií
Hlavné mesto: Bangkok (Krung Thep), 5 647 800 obyv. Úradný jazyk: thajčina
Mena: baht (1 baht = 100 satangov)

Nezávislosť: r.1238 – pričom Thajsko nikdy nebolo kolonizované, v r.1997 prijatá nová ústava
Predstavitelia: kráľ Ráma IX. PHUMIPHON ADUNYADET (since 9 June 1946) – v zhode s Thajskou ústavou má len reprezentatívnu funkciu, je hlavou thajských budhistov a za jeho vlády sa vystriedalo niekoľko vojenských režimov.
Rasové a národnostné zloženie: thajské národnosti – Siam, Shan, Lao (80 %), Číňania (12 %), Malajci (4 %), Khmérovia (3 %), iné (1 %)
Náboženstvo: budhizmus (94,8 %), islam (4 %), kresťanské (0,6 %), iné (0,6 %)
Priemerná dĺžka života: 69 rokov
- vývoz: stroje 47%, spracovaný tovar: 28%, potraviny 15%

- odberatelia: USA, Japonsko, Singapur

**INDONÉZIA**

Štátne zriadenie: prezidentská republika
Administratívne delenie: 27 provincií + 2 špeciálne regióny (Aceh\* a Yogyakarta\*) + 1 oblasť hlavného mesta Jakarty
Hlavné mesto: Jakarta, 9 341 400 obyv. Úradný jazyk: bahajská indonéština
Mena: rupia (1 rupia = 100 senov)
Nezávislosť: 17 August 1945
Prezident: MEGAWATI Sukarnoputri (od 23 Júla 2001) – táto žena zároveň vykonáva aj funkciu predsedu vlády ! Je dcérou prvého prezidenta Indonézie – Ahmeda Sukarna. Otvorene kritizovala korupciu a nedemokratickosť vlády jej predchodcu, prezidenta a vojenského generála Suharteho, ktorý bol už 5-krát prezidentom, čím sa stala veľmi populárnou a obľúbenou političkou. Je volená na 5.roč.volebné obdobie.
Rasové a národnostné zloženie: Indonézania (92 %), iné – Číňania, Arabi, Indovia, Pakistanci, Európania (8 %)
Náboženstvo: islam (86 %), evanjelické (6,5 %), rímskokatolícke (3,1 %), hinduizmus (1,9 %), budhizmus (1 %)

**FILIPÍNY**

Štátne zriadenie: pluralitná republika prezidentského typu s dvojkomorovým parlamentom

Najväčšie mestá: Manila 2 075 000, Quezon City 1 850 000, Davao 1 025 000, Cebu 720 000

Úradný jazyk: filipino, angličtina

Mena: 1 filipínske peso (P) = 100 centavov

Náboženská príslušnosť: rímski katolíci 85%, filipínska nezávislá cirkev 6%, moslimovia 4,5%, protestanti 3,5%

Štruktúra zamestnanosti: poľnohospodárstvo, lesníctvo a rybolov 20,5%, ťažba 1,5%, priemysel 28%, stavebníctvo 5%, služby 45%

HDP: 4 600 USD na 1 obyv.

**HONGKONG**

* Hongkong je malá, ale hospodársky nesmierne významná britská kolónia na južnom pobreží Činy. Táto liberálna kapitalistická špičkových enkláva a jedno z najvýznamnejších obchodných a finančných centier sveta bola v roku 1997 vrátená komunistickej Číne. Hongkong sprostredkúva obchodné transakcie Číny so svetom z čoho má prirodzene značný osoh
* Hongkong úspešne absolvoval po 2 svetovej vojne dve dôležité etapy rozvoja: najprv etapu industrializácie svojej ekonomiky a potom dvadsať rokov reštrukturalizácie od polovice 70 rokov. Jeho HDP dosiahol priemerný ročný rast 7% a tvorba (HDP) na jedného obyvateľa dosiahla 25 280 USD (13 miesto vo svete).
* Hlavnou oporou jeho ekonomiky bolo v polovici 90. rokov a je aj teraz bankovníctvo: 186 bánk a 150 zastúpení zahraničných bánk vykazujú aktíva okolo 1 000 mld. USD ( 6.miesto vo svetovom finančníctve). Jeho burza cenných papierov registruje 500 spoločnosti a jej denné transakcie dosahujú 91 mld. USD. Na trhu zlata zaberá 4.miesto.
* V čínskom reformnom období (79-95) vzrástol vzájomný obchod Hongkong – Čína 90-krát. Každoročné zisky z hongkonského reexportu s Čínou boli kvantifikované v polovici 90 rokov na 15,4 mld USD. Honkongskí podnikatelia sa stali najväčšími investormi v Číne. Ich priame investície dosiahli v roku 1997 okolo 60% všetkých priamych zahraničných investícií v Číne. Paralelne s tým sa dotvárali vnútorné štruktúry hongkonských podnikov- stavy pracovníkov sa znižovali z 55 zamestnancov na 12. Po presťahovaní svojich výrobných kapacít na pevninu sa vyprofilovali hongkonské podniky s malým počtom pracovníkov ako centrá marketingu, manažmentu, dizajnu, obstarávania materiálov, koordinácie dopravy a poisťovania realizovaných operácií.
* Čínska strategicko-rozvojová koncepcia reforiem a otvárania sa voči svetu získava návratom Hongkongu a Macaa nové dimenzie a otvára pre obidva tieto unikátne čínske regióny aj nové rozvojové identity so zameraním na plné využitie ich hospodárskych, finančných, informačných a intelektuálnych potenciálov v súlade s potrebami a možnosťami rozvoja v 21. storočí.
* Pre rozvoj Hongkongu a jeho novým profilom pre 21. storočie sú najdôležitejšie jeho vnútročínske vzťahy so Šanghajom a Pekingom, kde sú koncentrované najmohutnejšie hospodárske a intelektuálne potenciály kontinentálnej Číny.
* Ekonomiky oboch miest sú vzájomne komplementárne.
* Peking má najmä bohaté intelektuálne zdroje. Predpokladá sa, že výkony pekinskej Silicon Walley budú vzrastať v budúcej dekáde o 20 % ročne, čo je trojnásobok celoštátnych prognostických hodnôt (plus 7 %). V roku 2010 majú jej výkony dosiahnuť 130 miliárd juanov.
* Hongkong disponuje bohatými finančnými a informačnými zdrojmi a má aj rozvinutý trh a medzinárodné vzťahy.

**Po naučení sa učiva, odpovedajte písomne do zošita na otázky:**

1. V ktorých troch oblastiach sa nachádzajú Ázijské tigre?
2. Aké sú predpoklady rozvoja v krajinách ktoré sa nazývajú Ázijské tigre?
3. Aké je hlavné mesto Taiwanu?
4. Aké výrobky vyváža Taiwan?
5. Aké je hlavné mesto Južnej Kórei?
6. Automobily akej značky sa vyrábajú v Južnej Kórei?
7. Aké je hlavné mesto Malajzie?
8. Ktoré produkty vyváža Thajsko?
9. Vymenujte aspoň 3 najväčšie mestá na Filipínach.